ప్రేమిస్తే సినిమాలో తన నటనతో తెలుగు ప్రేక్షకులను ఎంతగానో ఆకట్టుకున్న నటుడు భరత్. తమిళ హీరో అయినప్పటికీ ప్రేమిస్తే సినిమాలో భరత్ నటనకు అంతా ఫిదా అయ్యారు. ప్రేమిస్తే సినిమా తమిళ డబ్బింగ్ సినిమా అయినప్పటికీ తెలుగులో కూడా ఘన విజయం సాధించింది. ఆ తర్వాత భరత్ తెలుగు ప్రేక్షకులకు దాదాపుగా దూరమయ్యాడు. మళ్లీ ఇన్ని సంవత్సరాల తరువాత మహేశ్ బాబు హీరోగా తెరకెక్కుతున్న స్పైడర్ సినిమాతో తెలుగు ప్రేక్షకులకు మరోసారి దగ్గరవ్వడానికి భరత్ సిద్దమయ్యాడు. ఈ సందర్భంగా స్పైడర్ సినిమా గురించి, మహేశ్ బాబు గురించి భరత్ ముచ్చటించాడు. ఆ కబుర్లు అతని మాటల్లోనే....‘‘నేనొక సినిమా షూటింగ్లో ఉండగా మురుగదాస్ సార్ ఫోన్ చేశారు. మహేశ్ బాబుకు దీటుగా ఉండే విలన్ పాత్ర కోసం చూస్తున్నానని చెప్పారు. స్పైడర్లో విలన్ పాత్ర గురించి పూర్తిగా చెప్పారు. ఆ పాత్ర నాకు చాలా బాగా నచ్చింది. ఇక మురుగదాస్ గారితో జత కట్టడానికి ఇంతకంటే మంచి చాన్స్ రాదనిపించింది. వెంటనే ఓకే చెప్పేశాను. ఎలాగో ప్రేమిస్తే సినిమాతో నేను తెలుగు ప్రేక్షకులకు పరిచయం ఉన్నవాడినే. కానీ అది డబ్బింగ్ సినిమా. తెలుగులో మహేశ్ బాబు లాంటి స్టార్ సినిమాతో ఎంట్రీ ఇచ్చే అవకాశం రావడం గొప్ప అదృష్టంగా భావిస్తున్నాను. మహేశ్ బాబు నుంచి చాలా నేర్చుకున్నాను. అంత స్టార్ హీరో అయి ఉండి కూడా ఆయన ఎదుటి వారికిచ్చే గౌరవం నిజంగా ఆశ్చర్యం కలిగిస్తుంది.మహేశ్ బాబుకు సహనం చాలా ఎక్కువ. దానికో ఉదాహరణ చెబుతాను. స్పైడర్ సినిమా తెలుగు, తమిళ భాషల్లో రిలీజ్ అవుతున్నందు వల్ల ప్రతీ సీన్ను రెండు భాషల్లో చిత్రీకరించాల్సి వచ్చేది. అయినా ఆయన చాలా కూల్గా ఉండేవాడు. మహేశ్ తమిళ్ స్పష్టంగా మాట్లాడతాడు. నాకు తెలుగు సరిగా రాదు. కొన్ని పెద్ద డైలాగ్స్ను నేను తెలుగులో చెప్పాల్సి వచ్చేది. కొంచెం ఇబ్బంది పడేవాడిని. అయినా సరే మహేశ్ ఓపిగ్గా ఎదురుచూసేవాడు. మురుగదాస్ గారి గురించి చెప్పాల్సి వస్తే ఆయన తనకు ఏం కావాలో రాబట్టుకోవడంలో దిట్ట. స్క్రీన్ప్లే వివరించడంలో మురుగదాస్ మాస్టర్ లాంటివాడు. ఎస్జె సూర్య నెగిటివ్ రోల్ పోషిస్తున్నారు. నాకూ, మహేశ్కు మధ్య వచ్చే సీన్స్ను 25రోజుల్లో చిత్రీకరించారు. ఇండియన్ క్రైమ్ థ్రిల్లర్ మూవీస్ హిస్టరీలో ఇదో బెస్ట్ మూవీ అవుతుంది. నేను ఇకపై విలన్ రోల్స్ చేయను. హీరో క్యారెక్టర్స్ మాత్రమే చేస్తాను.
premiste cinemalo tana natanatho telugu prekshakulanu entagaano aakattukunna natudu bharat. tamila heero ayinappatiki premiste cinemalo bharat natanaku antaa fida ayyaru. premiste sinima tamila dabbing sinima ayinappatiki telugulo kuudaa ghana vijayam saadhinchindi. aa tarvaata bharat telugu prekshakulaku daadaapugaa dooramayyaadu. malli inni samvatsaraala taruvaata mahesh baabu heeroga terakekkutunna spider sinimaatho telugu prekshakulaku marosari daggaravvadaaniki bharat siddamayyaadu. ee sandarbhamgaa spider sinima gurinchi, mahesh baabu gurinchi bharat muchatinchaadu. aa kaburlu athani matallone....‘‘nenoka sinima shootinglo undagaa murugadas sar fon chesaru. mahesh baabuku deetugaa unde vilan paatra kosam chustunnanani cheppaaru. spiderlo vilan paatra gurinchi puurtigaa cheppaaru. aa paatra naaku chala baga nachindi. ika murugadas gaaritho jatha kattadaaniki intakante manchi chans raadanipinchindi. ventane oke cheppesaanu. elago premiste sinimaatho nenu telugu prekshakulaku parichayam unnavaadine. cony adhi dabbing sinima. telugulo mahesh baabu lanti star sinimaatho entry iche avakaasam ravadam goppa adrushtamgaa bhaavistunnaanu. mahesh baabu nunchi chala neerchukunnaanu. anta star heero ayi undi kuudaa aayana eduti vaarikichhe gowravam nijamgaa aascharyam kaligistundi.mahesh baabuku sahanam chala ekkuva. daaniko udaaharana chebutaanu. spider sinima telugu, tamila bhaashallo rillees avutunnandu valla pratee seennu rendu bhaashallo chitrikarinchaalsi vachedi. aina aayana chala koolga undevaadu. mahesh tamil spashtamgaa matladatadu. naaku telugu sarigaa raadu. konni pedda dilagsnu nenu telugulo cheppalsi vachedi. konchem ibbandi padevaadini. aina sare mahesh opiggaa eduruchusevadu. murugadas gaari gurinchi cheppalsi vaste aayana tanaku yem kaavaalo rabattukovadamlo ditta. screenple vivarinchadamlo murugadas master lantivadu. esze suurya negitive rol pooshistunnaaru. naakuu, maheshku madhya vache seensnu 25rojullo chitreekarinchaaru. indian crime thriller moovees histerilo idho best moovee avutundi. nenu ikapai vilan rolls cheyanu. heero carrectors matrame chestaanu.